|  |  |
| --- | --- |
|  | **Tuairisc ar an Ról** |
| Teideal an Phoist | Bainisteoir Sinsearach Riosca – Riosca Infheistíochta |
| Rannán/Feidhm | Riosca |
| Tuairiscíonn do (Teideal Poist) Title) | Ceann Riosca Infheistíochta |
| Fine Poist | Bainistíocht Riosca |
| Sruth Gairme | Gairmiúil |
| Crios Gairme | Gairmí/ Speisialtóir |
| An dáta deiridh le haghaidh **iarratas: 4 Nollaig 2024** | 27/3/2025 |

|  |
| --- |
| **Achoimre ar an nGnó** |
| * Soláthraíonn Gníomhaireacht Bainistíochta an Chisteáin Náisiúnta (NTMA) seirbhísí bainistíochta sócmhainní agus dliteanas do Rialtas na hÉireann. Gníomhaireacht aonfheidhme a bhainistigh an Fiachas Náisiúnta ab ea é, ach anois is gníomhaireacht é a bhainistíonn punann chasta sócmhainní agus dliteanas poiblí. * I measc na ngnóthaí a bhainistíonn NTMA tá iasachtaíocht thar ceann an Státchiste agus bainistiú a dhéanamh ar an bhFiachas Náisiúnta, An Ghníomhaireacht um Éilimh ar an Stát, An tÚdarás um Gheilleagar Nua agus um Théarnamh (“NewERA”), Ciste Infheistíochta Straitéisí na hÉireann, An Ghníomhaireacht Airgeadais d'Fhorbairt Náisiúnta agus aonad gnó NTMA maidir leis an gCiste um Éire sa Todhchaí, atá freagrach as an gCiste um Éire sa Todhchaí agus an Ciste um Bonneagar, Aeráid agus an Dúlra a bhainistiú. * Sannann GBCN baill foirne don Ghníomhaireacht Náisiúnta um Bainistíocht Sócmhainní, do Chorparáid Baincéireachta Straitéiseach na hÉireann agus do Mhaoiniú Teaghais-Tógála Éireann agus soláthraíonn sé córais agus seirbhísí gnó agus tacaíochta dóibh. * Tá buntáistí den scoth i gceist le hoibriú ag NTMA, ina measc: * Roghanna oibre solúbtha lena n-áirítear oibriú hibride agus uaireanta oibre inathraitheacha * Clár fairsing folláine * Deiseanna foghlama agus forbartha den scoth lena gcumasaítear forbairt ghairme iomlán san eagraíocht * Raon éagsúil tionscnamh: LGBT+, Cúrsaí Inscne, Feasacht ar an Míchumas, Cumann Spórt agus Sóisialta, Oibriú go Deonach agus go leor eile * Aisíocaíocht táillí comhaltais gairmiúla bliantúla * Scéim sochar sainithe pinsin bunaithe ar mheántuilleamh le linn na gairmréime |
| **Achoimre ar an Ról** |
| Tá creat bainistíochta riosca NTMA bunaithe ar shamhail ina bhfuil trí líne cosanta. Tabhaíonn na haonaid ghnó (an Chéad Líne) rioscaí agus is iad úinéirí na rioscaí, soláthraíonn Riosca NTMA agus feidhmeanna rialaithe eile (an Dara Líne) maoirseacht neamhspleách agus dúshlán oibiachtúil don Chéad Líne, chomh maith le monatóireacht agus rialú leanúnach a dhéanamh ar riosca.    Beidh ról tábhachtach ag an mBainisteoir Sinsearach Riosca chun treoir um bainistíocht riosca a sholáthar do NTMA, i ndáil le measúnú riosca ar infheistíochtaí aonair CISÉ na hÉireann go príomha, agus chun maoirseacht leanúnach a dhéanamh ar phunann CISÉ na hÉireann de réir mar a leantar d’fheidhm a bhaint aisti, cé go bhféadfaí an sainordú sin a leathnú amach i gcomhréir le sainorduithe eile NTMA. |
| **Príomh-fhreagrachtaí** |
| I measc príomh-fhreagrachtaí an Róil tá:   * Cabhrú le ceanglais riosca Dara Líne chun idirbhirt CISÉ a chomhlíonadh go leanúnach ag an gcéim mheasúnaithe bhunaidh agus le linn saolré iomlán na hinfheistíochta. * Athbhreithniú a dhéanamh ar thograí idirbhirt CISÉ (infheistíochtaí díreacha ach go háirithe) agus príomhrioscaí a shainaithint (lena n-áirítear measúnú ar earnálacha agus anailís ar airgeadas agus réamh-mheastacháin) agus cloí le fonn riosca níos leithne NTMA. * Ról ríthábhachtach a imirt chun nótaí athbhreithnithe ar Riosca NTMA atá ar ardchaighdeán i gcónaí a chur ar fáil go tráthúil, ar nótaí iad a bhaineann le tograí infheistíochta CISÉ agus atá le cur faoi bhráid Choiste Infheistíochta NTMA. * Monatóireacht a dhéanamh ar chonair idirbheart CISÉ agus athbhreithniú a dhéanamh ar cheanglais i ndiaidh idirbhirt a dhúnadh. * Caidreamh láidir oibre a chothú leis na foirne ábhartha den chéad líne (CISÉ go príomha). * Tacú le tuairisciú eile a sholáthar, de réir mar is gá, d’Fhoireann Bainistíochta Feidhmiúcháin NTMA, don Bhord agus d’fhóraim rialachais riosca ábhartha. * Tacú leis an ábhar ionduchtaithe, oiliúna nó cumarsáide is gá maidir le Riosca Infheistíochta a chur ar fáil. * Comhlíontacht le beartais inmheánacha agus leis na dlíthe agus rialacháin is infheidhme a chinntiú. * Treoir um bainistiú riosca a sholáthar do NTMA agus ar ábhair eile de réir mar is gá. * Tacú leis an gCeann Riosca Infheistíochta agus le Ceann Riosca NTMA maidir le haon ábhair ghinearálta eile a bhaineann le Riosca Infheistíochta, de réir mar is gá. |
| **Eolas** |
| Ba cheart go mbeadh na nithe a leanas ag an iarrthóir a n-éireoidh leis/léi:   * Céim onóracha i nGnó nó Airgeadas, nó cáilíocht inchomparáide i gCuntasaíocht; * Scileanna cruthaithe in anailís, airgeadas, gnó, cur i láthair agus tuarascálacha a scríobh; * Eolas domhain ar phróisis Bainistíochta Riosca; * An cumas rannchuidiú go mór le rannpháirtíocht NTMA i Riosca i dtograí éagsúla infheistíochta CISÉ agus le ceanglais bainistíochta punann a bhíonn ag éabhlóidiú; agus * An cumas luigh isteach le foireann bheag, shaindírithe agus tionchar soiléir a imirt laistigh de thréimhse ama ghearr i dtimpeallacht atá thar a bheith dúshlánach agus síorathraitheach. |
| **Taithí** |
| Ba cheart go mbeadh na nithe a leanas ag an iarrthóir a n-éireoidh leis/léi:   * Taithí ábhartha 7-10 mbliana (ar leibhéal Bainisteora ar a laghad) ar airgeadas corparáideach, anailís chreidmheasa, cothromas príobháideach nó iasachtú díreach/infheistíocht dhíreach; * Saineolas maidir le raon leathan infheistíochtaí (díreacha agus indíreacha) agus aicmí sócmhainní (lena n-áirítear fiachas agus cothromas) a thuiscint; * Eolas leathan ar raon tionscal agus earnálacha (lena n-áirítear Caipiteal Fiontair, Cothromas Príobháideach, Seirbhísí, Bia agus Talmhaíochta, Fuinneamh In-athnuaite, Eastát Réadach agus Bonneagar); agus * Cuntas teiste cruthaithe maidir le hidirghníomhú le bainistíocht shinsearach agus príomhpháirtithe leasmhara. |
| **Scileanna** |
| Ba cheart go mbeadh na nithe a leanas ag an iarrthóir a n-éireoidh leis/léi:   * Cumas soiléir chun oibriú as a stuaim féin agus bainistiú/measúnú a dhéanamh ar thionscadail agus tograí iolracha más gá; * Scileanna cumarsáide den scoth (i scríbhinn agus ó bhéal); * Scileanna den scoth chun caidrimh a fhorbairt; * Scileanna láidre um pleanáil, eagrú agus bainistiú ama; * Cuntas teiste cruthaithe maidir le solúbthacht agus cumas sprioc-amanna dúshlánacha tionscadal agus tuairiscithe a bhaint amach, agus * Scileanna maithe um réiteach fadhbanna agus anailís. |

**L**aghdú Pinsin

I gcás ina raibh duine ceaptha fostaithe sa Státseirbhís nó sa tSeirbhís Phoiblí agus ina bhfuil an duine ceaptha sin i dteideal pinsin nó ag fáil pinsin ón Státseirbhís nó ón tSeirbhís Phoiblí, nó i gcás ina dtagann pinsean ón Státseirbhís nó ón tSeirbhís Phoiblí chun bheith iníoctha i rith athfhostú an duine cheaptha, beidh an pinsean sin faoi réir ag laghdú i gcomhréir le hAlt 52 den Acht um Pinsin na Seirbhíse Poiblí (Scéim Aonair agus Forálacha Eile) 2012.

Tabhair do d’aire: Ach iarratas a dhéanamh ar an bpost seo, aithníonn tú go dtuigeann tú go mbeidh feidhm ag na forálacha maidir le laghdú, i gcás go mbeidh siad ábhartha. Ní shamhlaítear go dtacóidh an Rannóg/Oifig/Comhlacht fostaithe le tarscaoileadh i leith iarratas ar laghdú i ndáil le ceapacháin chuig an bpost seo.

Beidh ar iarratasóirí dearbhú réamh-fhostaíochta a chomhlánú chun a dheimhniú cibé ar bhain siad leas as scéim pinsin san earnáil phoiblí roimhe seo.

Cúis bhróid don NTMA a bheith ina fhostóir comhdheiseanna. Aithnímid go bhfuil áit oibre atá éagsúil agus uilechuimsitheach ina bhonn taca le cinnteoireacht níos fearr, smaointeoireacht chruthaitheach agus le nuálaíocht, agus go spreagann sí feidhmíocht ghnó. Táimid tiomanta a chinntiú go ndéanann ár bhfórsa saothair ionadaíocht ar ár sochaí.